**OŠ fra Kaje Adžića Pleternica**

KLASA: 003-06/21-01/4

URBROJ: 2177-31-01-21-1

Pleternica, 26.2.2021.

Na temelju članka 47. Statuta OŠ fra Kaje Adžića Pleternica, Predsjednica ŠO OŠ fra Kaje Adžića Pleternica saziva 51.sjednicu Školskog odbora koja će se održati elektronskim putem

**DNEVNI RED**

1. Prihvaćanje zapisnika s 50.sjednice ŠO

2. Prethodna suglasnost za zasnivanje radnog odnosa temeljem raspisanog natječaja

3. Pravila o upravljanju arhivskim i dokumentarnim gradivom i Poseban popis arhivskog i dokumentarnog gradiva s rokovima čuvanja

4. Financijsko izvješće za 2020. godinu s danom 31.12.2020.

5. Izvještaj o izvršenju Financijskog plana za 2020. godinu

**Pozivaju se članovi ŠO da prouče materijale koji se nalaze u privitku ovoga poziva te da se do 1.3.2021. do 12:00 sati, upućivanjem elektronske pošte na adresu** **skola@os-frakajeadzica-pleternica.skole.hr** **očituju na sljedeća pitanja:**

1. Prihvaćate li zapisnik s 50. sjednice ŠO?
2. Dajete li prethodnu suglasnost za zasnivanje radnog odnosa:
* s Ružicom Tuličić, SSS, kuhar, na radno mjesto kuhara na neodređeno vrijeme.

3. Dajete li svoju suglasnost na Pravila o upravljanju arhivskim i dokumentarnim gradivom i Poseban popis arhivskog i dokumentarnog gradiva s rokovima čuvanja.

4. Usvajate li Financijska izvješća za 2020. godinu s danom 31.12.2020. godine

5. Usvajate li Izvještaj o izvršenju Financijskog plana za 2020. godinu

Predsjednica ŠO: Jasna Kajtar

**Obrazloženje:**

1. Zapisnik s 50. sjednice ŠO u prilogu

2. Natječaj za zasnivanje radnog odnosa raspisan je za radno mjesto kuhara na neodređeno vrijeme. Na raspisani natječaj pristiglo je 14 prijava, od toga 13 prijava koje ispunjavaju sve uvjete natječaja. Jedna prijava je s nepotpunom dokumentacijom. Postupak procjene i vrednovanja kandidata, Povjerenstvo je odradilo u skladu s Pravilnikom o postupku zapošljavanja te procjeni i vrednovanju kandidata za zapošljavanje. Nakon utvrđivanja rezultata testiranja Povjerenstvo je utvrdilo rang listu kandidata i dostavilo ravnatelju na daljnje odlučivanje. Odluka ravnatelja temelji se na tri nabolje rangirana kandidata prema broju bodova na testiranju ( Tuličić Ružica, Zvekić Marta, Drabik Petra).

3. Donošenjem novog Pravilnika o upravljanju dokumentarnim gradivom izvan arhiva (Nar. nov., br. 105/20) omogućena je provedba i puna primjena Zakona o arhivskom gradivu i arhivima. Njime se uređuju uvjeti i način stvaranja, zatim čuvanja i zaštite, obrade, vrednovanja, odabiranja, pretvorbe, korištenja i izlučivanja dokumentarnog gradiva, predaja arhivskog gradiva nadležnom arhivu kao i propisana stručna osposobljenost za obavljanje poslova u upravljanju dokumentarnim gradivom.

Tijela javne vlasti kao i pravne osobe koje su obuhvaćene Popisom stvaratelja dokumentarnog i arhivskoga gradiva u nadležnosti arhiva dužne su uskladiti svoje opće akte, kojima se uređuju pitanja od značenja za upravljanje dokumentarnim i arhivskim gradivom s odredbama ovoga Pravilnika.

4. OŠ fra Kaje Adžića Pleternica poslovnu 2020. godinu završila je s viškom sredstava koja su vidljiva u Financijskim izvješćima koja su dostavljena nadležnom MZO, Državnoj reviziji, Požeško-slavonskoj županiji i FINI u zakonskom roku. Višak sredstava je iz Pomoći, sredstva za provedbu 2 projekta ERASMUS +.

5. U Izvještaju o izvršenju vidljivo je kako su sredstva planirana i utrošena prema izvorima financiranja.